open-index/open-wikipedia-markdown huggingface dataset:
Bulgakov

**Bulgakov** on venäläinen sukunimi muun muassa seuraavilla henkilöillä:

* Anatoli Bulgakov (s. 1979), venäläinen jalkapalloilija
* Danila Bulgakov (s. 2005), suomalainen jalkapalloilija
* Juri Bulgakov-Golitsyn (k. 1561), Suuren Novgorodin maaherra
* Mihail Bulgakov (1891–1940), neuvostoliittolainen kirjailija
* Mihail Bulgakov (1466−1554 tai 1556), venäläinen ruhtinas ja sotilas
* Sergei Bulgakov  (1871–1944), venäläinen pappi, filosofi
Štš-321

**Štš-321** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Leningradista Itämeren telakalta, missä köli laskettiin 26. elokuuta 1938. Alus laskettiin vesille 21. huhtikuuta 1940 ja otettiin palvelukseen1. syyskuuta 1941.

## Palvelus
Alus siirrettiin 1939 Neuvostoliiton pohjoiseen laivastoon ja edelleen elo-lokakuussa 1940 Siperian meritietä Tyynenmeren laivastoon, jolloin se nimettiin *Štš-135:ksi*. Se poistettiin alusluettelosta 1950-luvun lopulla.

## Lähteet
*
* 
*
*

### Viitteet
Ananya Panday

**Ananya Panday** (; s. 30. lokakuuta 1998 Mumbai, Maharashtra, Intia) on intialainen näyttelijä, joka työskentelee hindinkielisissä elokuvissa. Hän on näyttelijä Chunky Pandayn tytär. Hän ryhtyi näyttelemään vuonna 2019 päärooleissa elokuvissa *[[Student of the Year 2]]* ja *[[Pati Patni Aur Woh (vuoden 2019 elokuva)|Pati Patni Aur Woh]]*. Hän voitti muun muassa parhaan naistulokkaan Filmfare Awards- ja Zee Cine Awards -palkinnot.

## Filmografia

## Lähteet

## Aiheesta muualla

*
Highmark Stadium

**Highmark Stadium** on stadion Orchard Parkissa, joka on osa Buffalon esikaupunkialuetta. Se on NFL-seura Buffalo Billsin kotistadion.

Stadionin rakennustyöt aloitettiin 4. huhtikuuta 1972 ja avajaiset pidettiin 17. elokuuta 1973. Stadionin alkuperäinen nimi oli **Rich Stadium**. Stadion nimettiin **Ralph Wilson Stadium**iksi vuonna 1998. Stadion sai nimen **New Era Field** paikallisen vaatealan yrityksen New Eran mukaan vuonna 2016. Vuosina 2020–2021 stadionin nimi oli **Bills Stadium**. Maaliskuussa 2021 stadion sai nykyisen nimensä Highmark Stadium.

## Lähteet
Xiaomi Mi 11i

**Xiaomi Mi 11i** on Xiaomin 31. toukokuuta 2021 julkaisema älypuhelin, jossa on esiasennettuna Android 11 Xiaomin MIUI-käyttöliittymällä.

## Tekniset tiedot

### Muotoilu
Xiaomi Mi 11i -älypuhelimessa on 6,7-tuumainen täysteräväpiirtonäyttö 20:9-kuvasuhteella.

### Fyysiset osat
Laitteesta löytyy 2,84 gigahertsin kahdeksanydinsuoritin. Laitteessa on 8 gigatavua RAM-muistia ja 128 gigatavua sisäistä muistia.

#### Kamerat ja multimedia
Laitteessa on kolme takakameraa. Pääkameran tarkkuus on 108 megapikseliä, toinen kamera on 5 megapikseliä (telekamera/makrokamera) ja kolmas kamera on 8 megapikseliä (ultralaajakulmakamera). Etukameran tarkkuus on 20 megapikseliä.

Videokuvaus voidaan tehdä 4320p (8K) -resoluutiolla 30 fps sekä 2160p (4K) -resoluutiolla 60 fps.

### Ohjelmisto
Julkaisuhetkellä laitteessa oli esiasennettuna Android 11 Xiaomin MIUI-käyttöliittymällä.

## Lähteet

* Phonearena: Xiaomi Mi 11i
Jarl Brommels

**Jarl Henrik Brommels** (20. tammikuuta 1921 Bergö – 21. joulukuuta 2007 Helsinki) oli suomalainen sosiaalineuvos ja pitkäaikainen järjestöjohtaja. 

## Henkilöhistoria
Brommelsin vanhemmat olivat kansanedustaja Albert Brommels ja Anna Stenfors ja puoliso toimittaja Hedvig Marianne Klingstedt, professori Fredrik Klingstedtin tytär. Toimitusjohtaja Krister Brommels oli hänen veljensä. Jarl Brommels tuli ylioppilaaksi 1940 ja valmistui valtiotieteen maisteriksi 1948 Åbo Akademista. Hän oli Suomen ruotsalaisten kansankäräjien sihteeri 1947–1950 ja sitten pitkään johtamassa Folkhälsan-kansanterveysjärjestöä aina 1950-luvun alusta 1980-luvun alkuun, ensin toiminnanjohtajana 1950–1968 ja sitten toimitusjohtajana 1968–1981. Folkhälsän yhtenäistyi ja kasvoi voimakkaasti hänen johdollaan. Brommelsilla oli lisäksi useita luottamustehtäviä muissa järjestöissä ja yhdistyksissä.

## Julkaisuja
* *Österbottnisk Folkhälsa 1921–1955–1985*, 1985
* *Åboländsk Folkhälsa 1921–1956–1986*, 1986
* *Nyländsk Folkhälsa 1921–1957–1987*, 1987
* *Sverige hjälpte oss: fadderortsrörelsen och svenska Österbotten 1942–1980*, 1991
* *Åländsk folkhälsa 1922–1932–1992*, 1992
* *Hemfolk och utvandrare: släkten Brommels*, 1998

## Lähteet
Ethan Pinnock

**Ethan Pinnock** (s. 29. toukokuuta 1993) on Englannissa syntynyt jamaikalainen jalkapalloilija, pelipaikaltaan keskuspuolustaja. Hän on pituudeltaan 194-senttimetrinen. Hän edustaa Englannin Valioliigassa pelaavaa Brentfordia.

Pinnock edusti aikuisuransa alkupuolella Englannin alemmilla sarjatasoilla Dulwich Hamletia ja Forest Green Roversia. Kausina 2017–2019 hän edusti Barnsleya, joka ensimmäisellä kaudella pelasi mestaruussarjassa ja jälkimmäisellä yhtä sarjatasoa alempana ykkösliigassa.

Pinnock siirtyi kesällä 2019 Brentfordiin ja oli kahdella mestaruussarjakaudella pääasiassa avauskokoonpanon pelaaja. Keväällä 2021 Brentford nousi Valioliigaan. Pinnock pelasi ensimmäisen valioliigaottelunsa 13. elokuuta 2021 Arsenalia vastaan ja oli Brentfordin maalein 2–0 voittamassa ottelussa kentällä täydet minuutit. Hän pelasi ensimmäisellä valioliigakaudellaan 32 ottelua, jotka kaikki avauskokoonpanossa, ja teki maalin syyskuussa tasapeliin 3–3 päättyneessä kotiottelussa Liverpoolia vastaan. Kaudella 2022–2023 hän oli sivussa kahdeksasta ensimmäisestä valioliigaottelusta edellisen kauden loppupuolella tulleen takareisivamman ja sen jälkeen tulleen polvivamman vuoksi mutta pelasi kentille päästyään täydet minuutit Brentfordin kaikissa 30 ottelussa. Hän teki maalin maaliskuussa Fulhamia, huhtikuussa Brightonia ja toukokuussa 1–0-voittomaalin kauden päätösottelussa Manchester Cityä vastaan.

Kaudella 2023–2024 Pinnock pelasi Valioliigassa 29 ottelua, joista yhtä vaille kaikki avauskokoonpanossa. Hän oli kevätkaudella yhdeksän ottelua sivussa nilkkavamman vuoksi. Hän teki maalin Chelseaa vastaan lokakuussa ja Lutonia vastaan huhtikuussa. Kaudella 2024–2025 hän pelasi joulukuun puoliväliin mennessä täyden ajan Brentfordin kaikissa 16 valioliigaottelussa. Seuraavat seitsemän ottelua hän oli hamstring-vamman vuoksi sivussa. Tämän jälkeen hän pelasi kuusi liigaottelua, joista viisi avauskokoonpanossa, mutta istui kauden kahdeksan viimeistä valioliigaottelua vaihdossa. Hän teki lokakuussa maalin peräkkäisissä otteluissa Wolverhamptonia ja Manchester Unitedia vastaan.

Pinnock pelasi Englannin C-maajoukkueessa yhden ottelun vuonna 2016. Jamaikan maajoukkueessa hän pelasi ensimmäisen kerran maaliskuussa 2021 ystävyysottelussa Yhdysvaltoja vastaan ja on sen jälkeen pelannut MM-karsinnoissa ja CONCACAF:in Kansojen liigassa. Hän pelasi Jamaikan kaikki kolme ottelua CONCACAF Gold Cupissa 2025. Hän on elokuun 2025 puoliväliin mennessä pelannut 22 maaottelua.

## Lähteet
Xiaomi Redmi Note 8

**Xiaomi Redmi Note 8** on Xiaomin 16. lokakuuta 2019 julkaisema älypuhelin, jossa on esiasennettuna Android 10 Xiaomin MIUI-käyttöliittymällä.

## Tekniset tiedot

### Muotoilu
Xiaomi Redmi Note 8 -älypuhelimessa on 6,3-tuumainen täysteräväpiirtonäyttö 19,5:9-kuvasuhteella.

### Fyysiset osat
Laitteesta löytyy 2 gigahertsin kahdeksanydinsuoritin. Laitteessa on 3 gigatavua RAM-muistia ja 32 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.

#### Kamerat ja multimedia
Laitteessa on neljä takakameraa. Pääkameran tarkkuus on 48 megapikseliä, toinen kamera on 8 megapikseliä (ultralaajakulmakamera), kolmas kamera on 2 megapikseliä (makrokamera) ja neljäs kamera on 2 megapikseliä (syvyystietokamera). Etukameran tarkkuus on 13 megapikseliä.

Videokuvaus voidaan tehdä 2160p (4K) -resoluutiolla 30 fps, 1080p (täysteräväpiirto) -resoluutiolla 120 fps sekä 720p (teräväpiirto) -resoluutiolla 240 fps.

### Ohjelmisto
Julkaisuhetkellä laitteessa oli esiasennettuna Android 10 Xiaomin MIUI-käyttöliittymällä.

## Lähteet

* Phonearena: Xiaomi Redmi Note 8
Jean-Claude Renard

**Jean-Claude Renard** (22. huhtikuuta 1922 Toulon, Ranska – 19. tai 29. marraskuuta 2002 Pariisi, Ranska) oli ranskalainen runoilija. Hän vaikutti runojensa kautta myös yhteiskunnallisesti karttaen kuitenkin politiikkaa.

## Suomennettuja runoja
Renardin runoja on julkaistu suomeksi antologiassa *Sanat että tietäisimme: kymmenen ranskalaista runoilijaa* (toim. Mirja Bolgár, Helsinki: WSOY 1975, ). Viereisellä sivulla on runo alkukielellä.
* Ennen suurta juhlaa (Avant que l’or ne fête), suom. Mirja Bolgár. Runo kokoelmasta *La Terre du Sacre*, 1966
* Kertomus (Récit) 2: I,-VI, XII suom. Mirja Bolgár. Sikermä kokoelmasta *La Braise et la Rivière*, 1969
* Kutsun virran esiin (J’invoquerai le Fleuve), suom. Mirja Bolgár. Runo kokoelmasta *La Terre du Sacre*, 1966
* Osattoman laulu (Chant de celui qui n’a pas de chance), suom. Aale Tynni, Runo kokoelmasta *Haute-Mer*, 1950
* Tuhkan raja (La Limite des cendres). suom. Mirja Bolgár. Runo kokoelmasta *La Terre du Sacre,* 1966 

## Lähteet
Kristoffer Ajer

**Kristoffer Vassbakk Ajer** (s. 17. huhtikuuta 1998 Rælingen) on norjalainen jalkapalloilija, pelipaikaltaan keskuspuolustaja. Hän on pituudeltaan 198-senttimetrinen. Hän edustaa Englannin Valioliigassa pelaavaa Brentfordia. Hän on pelannut Norjan maajoukkueessa vuodesta 2018.

Ajer pelasi Lillestrømin junioreissa vuosina 2008–2014 ja aloitti liigauransa Startin joukkueessa heinäkuussa 2014. Hän pelasi kolmen kauden aikana 54 liigaottelua ja teki niissä yhdeksän maalia. Hän oli liigakauden 2015 avausottelussa Lillestrømiä vastaan joukkueen kapteeni vähän ennen 17-vuotissyntymäpäiväänsä.

Ajer siirtyi heinäkuussa 2016 skotlantilaisseura Celticiin ja pääsi vielä samassa kuussa kentälle yhdessä Mestarien Liigan karsintaottelussa mutta aloitti Skotlannin Valioliigassa lainasopimuksella Kilmarnockissa vuoden 2017 alkupuoliskolla. Hän pelasi lainapestinsä aikana 16 liigaottelua ja kaikissa niissä täydet minuutit. Kausina 2017–2021 Ajer pelasi Celticissä 115 valioliigaottelua, joissa hän teki viisi maalia, ja 18 Eurooppa-liigan ottelua. Hän voitti kolme kertaa niin liigamestaruuden, cupin kuin liigacupinkin. Vuoden 2020 cupin loppuottelun ratkaisseessa rangaistuspotkukilpailussa hän teki joukkueensa viidentenä laukojana voiton sinetöineen maalin.

Ajer siirtyi kesällä 2021 Englannin Valioliigaan nousseeseen Brentfordiin. Hän pelasi ensimmäisen valioliigaottelunsa 13. elokuuta 2021 Arsenalia vastaan avauskokoonpanossa ja tuli 71. minuutilla loukkaantumisen vuoksi vaihtoon. Hän pelasi kauden 2021–2022 aikana 24 valioliigaottelua, jotka yhtä lukuun ottamatta avauskokoonpanossa, ja teki maalin toukokuussa Southamptonia vastaan. Kaudella 2022–2023 hän pelasi vain yhdeksän valioliigaottelua, jotka kaikki avauksessa. Kaudella 2023–2024 hän pelasi Valioliigassa 28 ottelua, joista 21:ssa hän oli avauskokoonpanossa. Hän teki maaliskuussa maalin peräkkäisissä liigaotteluissa Burnleyä ja Manchester Unitedia vastaan. Kaudella 2024–2025 hän pelasi 24 valioliigaottelua, joista 17 avauskokoonpanossa.

Ajer on pelannut yli 30 ottelua Norjan eri nuorisomaajoukkueissa. Hän pelasi Norjan A-maajoukkueessa ensimmäisen ottelunsa maaliskuussa 2018 ystävyysottelussa Australiaa vastaan. Hän on pelannut elokuun 2025 puoliväliin mennessä 43 A-maaottelua, joissa kahta lukuun ottamatta avauskokoonpanossa ja 39 ottelussa täydet minuutit. Otteluista kahdeksan on ollut MM-karsintaotteluita, 13 EM-karsintaotteluita ja yhdeksän Kansojen liigaa.

## Lähteet
Renard

**Renard** on ranskalainen sukunimi. Se on muun muassa seuraavilla henkilöillä:

* Christine Renard (1929–1979), ranskalainen tieteiskirjailija
* Colette Renard (1924–2010), ranskalainen laulaja ja näyttelijä
* Claire Renard (s. 1944), ranskalainen säveltäjä ja multimediataiteilija
* Damien Renard (s. 1980), ranskalainen suunnistaja
* Gary Renard (s. 1951), kirjan *The Disappearance of the Universe* kirjoittaja
* Hervé Renard (s. 1968), ranskalainen jalkapalloilija ja jalkapallovalmentaja
* Jean-Claude Renard (1922–2002), ranskalainen runoilija
* Jeffery Renard Allen (s. 1962), yhdysvaltalainen kirjailija
* Jules Renard (1864–1910), ranskalainen kirjailija
* Maurice Renard (1875–1939), ranskalainen kirjailija
* Rosita Renard (1894–1949), chileläinen pianisti
* Wendie Renard (s. 1990), ranskalainen jalkapalloilija.

## Katso myös
* Roman de Renart, keskiaikainen romaani
Bajrang Punia

**Bajrang Punia** (; s. 26. helmikuuta 1994) on intialainen vapaapainija. Hän on olympia- ja MM-mitalisti, Aasian kisojen voittaja ja Aasian-mestari. Hän on pituudeltaan 166&nbsp;cm. Häntä ovat valmentaneet Yogeshwar Dutt vuodesta 2012 ja Emzarios Bentinidis vuodesta 2018 lähtien.

Punia saavutti vuonna 2021 järjestetyissä Tokion olympialaisissa pronssia 65&nbsp;kg:n painoluokassa. MM-kilpailuissa hän on saanut samassa sarjassa hopeaa 2018,  pronssia 2019 ja 2022 sekä sijoittunut 61-kiloisissa viidenneksi 2015 ja yhdeksänneksi 2016.

Punia on saavuttanut Aasian kisoissa 65&nbsp;kg:n sarjassa kultaa 2018 ja 61-kiloisissa hopeaa 2014. Aasian-mestaruuskilpailuissa hän on saanut 65&nbsp;kg:n painoluokassa kultaa 2019 ja 2020, hopeaa 2020 ja 2021 ja pronssia 2018, 61-kiloisissa hopeaa 2014 sekä 60&nbsp;kg:n sarjassa pronssia 2013. Asian Indoor Gamesissa hän voitti kultaa 65-kiloisissa 2018.

Punia on voittanut Kansainyhteisön kisoissa kultaa 65&nbsp;kg:n painoluokassa 2018 ja 2022 sekä saavuttanut 61-kiloisissa hopeaa 2014. Painin Kansainyhteisön-mestaruuden hän voitti 65&nbsp;kg:n sarjassa 2016 ja 2017.

Punia saavutti alle 23-vuotiaiden MM-kilpailuissa hopeaa 65&nbsp;kg:n sarjassa 2017. Hän voitti kadettien (17-vuotiaiden) Aasian-mestaruuden 50-kiloisissa 2010 ja 54&nbsp;kg:n painoluokassa 2011 sekä sai nuorten Aasian-mestaruuskilpailuissa hopeaa 60-kiloisissa 2012.

## Lähteet

¨
Štš-405

**Štš-405** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Leningradista Martin telakalta, missä köli laskettiin 1939. Alus laskettiin vesille 1940 ja valmistui 7. kesäkuuta 1941.

## Palvelus
Saksan hyökätessä Neuvostoliittoon alus oli edelleen varustettavana telakalla ja otettiin palvelukseen 28. kesäkuuta, jolloin se liitettiin Tallinnassa N. E. Eihbaumin komentamaan erilliseen koulutusdivisioonaan  Aluksen päälliköksi määrättiin kapteeniluutnantti I. A. Sidorenko. Alus lähti 19. heinäkuuta 1941 Kronstadtista Tallinnan kautta Triigiin, jonne se saapui 21. heinäkuuta.

Saapumispäivänään Triigiin alus lähti ensimmäiselle sotaretkelleen Bornholmin kaakkoispuolelle lähelle Stolpe-matalikkoa, jonne se saapui 24. heinäkuuta. Aluksen tähystäjä havaitsi seuraavien päivien aikana joitakin rahtilaivoja, mutta joko ei hyökätty tai hyökkäykset epäonnistuivat. Alus siirtyi 1. elokuuta Büsterortin majakalle, jossa tähystäjä havaitsi Saksan laivaston sotalaivoja ja 6. elokuuta kaksi rahtialusta. Alus lähti 8. elokuuta paluumatkalle.

Bogaskärin majakalla tapahtui 11. elokuuta onnettomuus, jossa päällikkö, koulutettavana ollut upseeri ja kaksi muuta miestä huuhtoutui mereen. Alus vajosi pohjaan, mistä se nousi pintaan puoli tuntia myöhemmin etsimään tuloksetta veden varaan joutuneita. Veneen päälliköksi tuli komissaarin käskyllä perämies luutnantti Penkin. Alus jatkoi matkaansa pinta-ajossa, jolloin se joutui ilmahyökkäykseen. Hyökkäyksessä haavoittui kaksi miestä. Matka jatkui vuorotellen pinnalla ja sukelluksissa. Alus saapui 12. elokuuta Ristnan edustalle, mistä jatkettaessa se ajoi 14. elokuuta  karille. Aluksen avuksi saapuneet vartioalus ja raivaaja hinasivat sukellusveneen Tallinnaan, jonne ne saapuivat 15. elokuuta.

Aluksen päälliköksi siirrettiin komentaja M. V. Fedotov, jonka alaisuudessa vene osallistui Tallinnan evakuointiin 28.-29. elokuuta. Alus saapui 30. elokuuta Kronstadtiin, missä päälliköksi nimitettiin komentajakapteeni I. V. Gratšov. Alus lähti 9. marraskuuta jäänmurtajan avustamana Leningradiin, jonne ne saapuivat seuraavana päivänä.

Alus upotettiin 14. heinäkuuta 1942.

## Lähteet
*
* 
*
*

### Viitteet
Anders Byström

**Anders Byström** (15. syyskuuta 1724 Tammisaari – 28. tammikuuta 1802 Helsinki) oli suomalainen kauppias, pormestari ja valtiopäivämies.

Byströmin vanhemmat olivat seppä Anders Bythare ja Maria Nyman ja puoliso vuodesta 1750 Gustafva Helena Merthen (k. 1773). Byström sai porvarinoikeudet Helsingissä 1753, oli Helsingin kaupunginvanhin 1758 ja toimi myös tilintarkastajaja ja porvarikaartin ratsumestarina sekä kaupungin kunnallispormestarina 1788–1794. Hän oli lisäksi edelläkävijä tupakanviljelijänä Suomessa jo vuodesta 1753, piti majataloa ja ravintolaa, omisti ensimmäiset teatterirakennukset Helsingissä ja avasi Kamppiin puiston kaupunkilaisille. Edelleen, hän oli tiilitehtailija, joka palveli erityisesti Viaporin rakennustarpeita. Byström tunnettiin myös vapaamuurarina. Ruotsin säätyvaltiopäivillä hän oli edustaja  1786 ja 1800. Kaikki Byströmin liiketoimet eivät onnistuneet, vaan hän joutui useaan otteeseen vararikkoon, ja myös hänen kuolinpesänsä julistettiin konkurssiin.

## Lähteet
Rhun ap Iorwerth

**Rhun ap Iorwerth** (s. 27. elokuuta 1972) on walesiläinen poliitikko, joka on toiminut Plaid Cymrun varapuheenjohtajana vuodesta 2018. ja Walesin parlamentin jäsenenä vuodesta 2013 lähtien.

Ap Iorwerth syntyi Etelä-Walesin Tontegissa lähellä Pontypriddiä ja kasvoi Pohjois-Walesissä. Hän kävi Menai Bridgessä kymrinkielistä Ysgol David Hughes -lukiota ja opiskeli Cardiffin yliopistossa politiikkaa ja kymrin kieltä.

Vuonna 1994 ap Iorwerth aloitti toimittajana BBC Cymru Walesin ja BBC Westminsterin riveissä. Hän työskenteli toimittajana ja juontajana BBC:llä ja S4C:llä vuoteen 2013 asti, jolloin hän asettui ehdolle Walesin parlamentin täytevaaliin Ynys Mônin vaalipiirissä; hänet valittiin Walesin kansalliskokoukseen 58,2 prosentilla äänistä. Vuonna 2018 hänet valittiin yhdeksi Plaid Cymrun kahdesta varapuheenjohtajasta.

## Lähteet
Torsten Kaukoranta

**Toivo Torsten** (**Totti**) **Ferdinand Kaukoranta** (vuoteen 1906 saakka *Kiljander*, 20. elokuuta 1879 Helsinki – 14. huhtikuuta 1933 Helsinki) oli suomalainen toimittaja, edistyspuolueen sihteeri ja kuoronjohtaja.

Torsten Kaukoranta syntyi Sortavalan seminaarin musiikinlehtorin Nils Kiljanderin perheeseen. Hän pääsi ylioppilaaksi Helsingin reaalilyseosta vuonna 1900, kävi Helsingin musiikkiopiston ja valmistui musiikinopettajaksi. Yliopisto-opinnot keskeytyivät kutsuntalakkoon osallistumisen takia. Kaukoranta työskenteli opettajana Viipurin kirkkomusiikkiopistossa, suomalaisessa reaalilyseossa ja orkesterikoulussa sekä toimi *[[Karjala (sanomalehti)|Karjala]]*-lehden musiikkiarvostelijana.

Kaukoranta muutti vuonna 1909 Kuopioon, jossa hän työskenteli *[[Savo (sanomalehti)|Savon]]* toimitussihteerinä ja *[[Kuopion Sanomat (1919–1921)|Kuopion Sanomien]]* päätoimittajana. Vuonna 1922 hän siirtyi Mikkeliin *[[Länsi-Savo]]n* päätoimittajaksi. Kaukoranta työskenteli sittemmin Kuopion suojeluskuntapiirin valistusohjaajana ja Jyväskylässä *[[Keskisuomalainen|Keskisuomalaisen]]* päätoimittajana vuosina 1928–1932. Ennen kuolemaansa hän toimi Kansallisen Edistyspuolueen puoluesihteerinä.

Kaukoranta toimi työnsä ohella kuoronjohtajana Helsingissä, Viipurissa, Kuopiossa ja Jyväskylässä. Hän oli innokas suojeluskuntalainen ja oli mukana Itä-Karjalan valloitusyrityksissä. Poliitikkona Kaukoranta kannatti laillisuutta ja vastusti lapuanliikkeen väkivaltaisuuksia.

Kirjailija Kyllikki Hämäläinen oli Kaukorannan tytär.

## Lähteet
Valis

**Valis** on Philip K. Dickin kirjoittama tieteisromaani. Teos julkaistiin alun perin englanniksi vuonna 1981. Kirjan nimi on lyhenne käsitteestä *Vast Active Living Intelligence System*  "Valtava aktiivinen elävä älykkyysjärjestelmä", ja se viittaa Dickin 1970-luvun puolivälissä kokemiin näkyihin. Kirja on eräänlainen kirjailijan itseanalyysi. Sen päähenkilöinä on kaksi miestä. Toinen heistä on hullu, toinen ei.

## Lähteet
Štš-328

**Štš-328** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Leningradista Martin telakalta, missä köli laskettiin 17. joulukuuta 1934. Alus laskettiin vesille 27. huhtikuuta 1935 ja otettiin palvelukseen 17. heinäkuuta 1936.

## Palvelus
Alus siirrettiin kesäkuussa 1939 Neuvostoliiton pohjoiseen laivastoon, jossa se nimettiin *Štš-424:ksi*. Aluksen siirtoa edelleen suunniteltiin Tyynenmeren laivastoon, jossa nimettäisiin *Štš-136:ksi*. Sukellusveneeseen törmäsi lokakuussa 1939 Kuolan niemimaan rannikolla kalastusalus, joka upotti sen.

## Lähteet
*
* 
*
*

### Viitteet
Nokkasara

**Nokkasara** (*Carex lepidocarpa*) on sarakasvien (Cyperaceae) heimoon, sarojen (*Carex*) sukuun kuuluva kasvilaji. Nokkasara jaetaan eri alalajeihin, joita ovat etelännokkasara (*Carex lepidocarpa* ssp. *lepidocarpa*) sekä kuusamonnokkasara (*Carex lepidocarpa* ssp. *jemtlandica*). Nokkasara alalajeineen kuuluu keltasararyhmään.

Nokkasaran lehdet ovat yleensä lyhyitä ja kapeita. Nokkasaran kukintona on tähkistö, joka koostuu yhdestä hedetähkästä sekä 1–3 emitähkästä. Emitähkät ovat selvästi toisistaan erillisiä. Emikukat ovat kolmiluottisia. Nokkasara muistuttaa hyvin paljolti keltasaraa (*Carex flava*), mutta sen kukinnon alimman emitähkän tukilehti on lyhyempi. Myös kukinnon emitähkät ovat keltasaralla tavallisesti tiiviimmin yhdessä.

Nokkasara kasvaa runsaskalkkisilla soilla. Nokkasara on yleisesti ottaen harvinainen, mutta sopivilla kasvupaikoilla se voi olla paikallisesti yleinen.

Suomessa nokkasaraa kasvaa kahdella toisistaan erillisellä alueella: Ahvenanmaalla sekä Kainuussa ja Koillismaalla. Ahvenanmaalla tavataan etelännokkasaraa ja Kainuussa sekä Koillismaalla lähinnä kuusamonnokkasaraa.

## Lähteet

## Aiheesta muualla
* Laji.fi: Nokkasara (''Carex lepidocarpa'')
* Integrated Taxonomic Information System (ITIS): ''Carex lepidocarpa'' 
* Global Biodiversity Information Facility (GBIF): ''Carex lepidocarpa''
Etelännokkasara

**Etelännokkasara** (*Carex lepidocarpa* subsp. *lepidocarpa*) on sarakasvien (Cyperaceae) heimoon kuuluvan nokkasaran (*Carex lepidocarpa*) nimialalaji.

Etelännokkasaran lehdet ovat melko lyhyitä. Kukintona on useasta tähkästä koostuva tähkistö, jossa on erilliset hede- ja emitähkät. Hedetähkä on perällinen ja emitähkien pullakoiden suuodat ovat hieman taipuneita. Nokkasaran toisella alalajilla, kuusamonnokkasaralla (*Carex lepidocarpa* subsp. *jemtlandica*), lehdet ovat pidempiä, hedetähkä on perätön ja pullakoiden suuodat ovat lyhyitä ja suoria.

Etelännokkasaraa tavataan Suomessa harvinaisena lähinnä Ahvenanmaalla.

Etelännokkasara on luokiteltu Suomessa vuonna 2019 äärimmäisen uhanalaiseksi (CR) lajiksi. Vuonna 2010 se oli luokiteltu Suomessa erittäin uhanalaiseksi (EN) lajiksi.

## Lähteet

## Aiheesta muualla
* Laji.fi: Etelännokkasara (''Carex lepidocarpa'' subsp. ''lepidocarpa'')
Sopeutumisvalmennuskurssi

**Sopeutumisvalmennuskurssi** on todettuun sairauteen sopeutusmista varten järjestetty kurssi potilaalle, mutta myös hänen läheisilleen tiedon ja vertaistuen hankkimista varten. Suomessa tällaisia kursseja tukee taloudellisesti mm. kansaneläkelaitos.

## Lähteet
Vanadiinitetrafluoridi

**Vanadiinitetrafluoridi** (VF4) eli **vanadiini(IV)fluoridi** on vanadiinin ja fluorin muodostama epäorgaaninen molekyyliyhdiste. Sitä voidaan käyttää fluoraavana reagenssina.

## Ominaisuudet, valmistus ja käyttö
Huoneenlämpötilassa vanadiinitetrafluoridi on vihreää tai ruskehtavaa kiteistä ja hygroskooppista ainetta. Yhdisteen alkeiskoppi on monokliininen ja rakenne on polymeeri muistuttaen tina(IV)fluoridin rakennetta. Vanadiinitetrafluoridi reagoi veden kanssa hydrolysoituen vanadyylifluoridiksi ja liukenee etanoliin. Kuumennettaessa aine disproportioituu vanadiinitrifluoridiksi ja vanadiinipentafluoridiksi. Yhdiste on Lewis-happo ja reagoi esimerkiksi fluoridien kanssa kompleksiseksi fluorovanadaatti(IV)ioneiksi (esimerkiksi [VF6]2-). Useita muitakin komplekseja tunnetaan.

Vanadiinitetrafluoridia voidaan valmistaa kuumentamalla vanadiinia ja fluoria. Tavanomaisempi tapa on kuitenkin vanadiini(IV)kloridin ja vetyfluoridin reaktio tai vanadiinipentafluoridin pelkistys.
:V + 2 F2 → VF4
:VCl4 + 4 HF → VF3 + 4 HCl

Vanadiinitetrafluoridia voidaan käyttää fluoraavana reagenssina. Sitä voidaan mahdollisesti hyödyntää myös elektroniikassa tai spintroniikassa.

## Lähteet
Walesin parlamenttivaalit 2021

**Walesin parlamenttivaalit 2021** järjestettiin 6. toukokuuta 2021. Niissä valittiin Walesin parlamentin eli Seneddin kaikki 60 edustajaa, 40 yhden hengen vaalipiireistä enemmistövaalitavalla ja 20 viidestä neljän edustajan suurvaalipiiristä suhteellisella listavaalilla D’Hondtin menetelmää hyödyntäen. Vaalit voitti työväenpuolue, joka sai tasan puolet paikoista eli 30. Pääministerinä jatkoi Mark Drakeford.

Vaalit olivat Walesin ensimmäiset, joissa myös 16- ja 17-vuotiaat saivat äänestää.

## Tulokset

Lähde: 

## Lähteet
Believe Me (Lordin kappale)

**Believe Me** on Lordin singlejulkaisu vuodelta 2021. Se on ensimmäinen single yhtyeen *[[Lordiversity]]* -boxilta. Kappale on boxisetin discoalbumilta *Superflytrap*. Animaatio-musiikkivideon ovat tehneet Jarno Sirviö, Mr. Lordi, Mr. Kaarle sekä Routa Salmi.

## Kokoonpano
* Mr. Lordi – laulu
* Amen – kitara
* Hiisi – basso
* Mana – rummut
* Hella – koskettimet

## Lähteet

## Aiheesta muualla
* Believe Me (Lordin kappale) Discogsissa. 
*
Jääpallon Suomen Cup 2021–2022

**Jääpallon Suomen Cup-mestaruus 2021–2022** ratkaistiin yhdeksällä joukkueella. Alkuottelut pelattiin kahdessa lohkossa, joista kummastakin voittajat etenivät suoraan loppuotteluun.

Lappeenrannan Veiterä voitti Suomen cupin mestaruuden.

## Alkulohkot
### Jyväskylä
Lohko A pelattiin Jyväskylässä 13.11.-14.11.2021.
Lohkossa pelasivat Akilles, Kampparit, JPS, WP-35 ja Botnia.

### Oulu
Lohko B pelattiin Oulussa 5.-7.11.2021
Lohkossa pelasivat HIFK, Narukerä, OLS ja Veiterä.

## Loppuottelu

## Lähteet
Štš-325

**Štš-325** () oli Neuvostoliiton Itämeren laivaston dieselkäyttöinen Štšuka-luokan sukellusvene.

## Valmistus

Alus tilattiin Leningradista Martin telakalta, missä köli laskettiin 20. marraskuuta 1934. Alus laskettiin vesille 12. toukokuuta 1935 ja otettiin palvelukseen 5. joulukuuta 1937.

## Palvelus
Alus siirrettiin kesäkuussa 1939 Neuvostoliiton pohjoiseen laivastoon, jossa se nimettiin uudelleen *Štš-421:ksi*. Alus vaurioitui 8. huhtikuuta 1942 osuttuaan miinan Porsangerin vuonon edustalla. Miehistö jätti aluksensa, minkä jälkeen sukellusvene *K-22* tuhosi hylyn torpedolla.

## Lähteet
*
*
* 
*

### Viitteet
Chunky Panday

**Suyash Panday** (; s. 26. syyskuuta 1962 Bombay, Maharashtra, Intia), tunnetaan nimellä **Chunky Panday**, on intialainen elokuvanäyttelijä, joka työskentelee pääasiassa hindinkielisissä elokuvissa. Lisäksi hän on työskennellyt joissakin bangladeshilaisissa elokuvissa. Hän on esiintynyt noin sadassa elokuvassa yli kolmen vuosikymmenen aikana.

## Yksityiselämä
Panday meni naimisiin Bhavana Khoslan kanssa 17. tammikuuta 1998. Heillä on kaksi tytärtä, vuonna 1998 syntynyt näyttelijä Ananya Panday ja vuonna 2004 syntynyt Rysa Panday.

## Valikoitu filmografia
* *[[Aag Hi Aag]]* (1987)
* *[[Paap Ki Duniya]]* (1988)
* *[[Tezaab]]* (1988)
* *[[Vishwatma]]* (1992)
* *[[Aankhen (vuoden 1993 elokuva)|Aankhen]]* (1993)
* *[[Apna Sapna Money Money]]* (2006)
* *[[Don (vuoden 2006 elokuva)|Don]]* (2006)
* *[[Om Shanti Om]]* (2007)
* *[[Housefull]]* (2010)
* *[[Housefull 2]]* (2012)
* *[[Housefull 3]]* (2016)
* *[[Saaho]]* (2019)
* *[[Housefull 4]]* (2019)

## Lähteet

## Aiheesta muualla

* 
*
Mark Drakeford

**Mark Drakeford** (s. 1954) on walesiläinen työväenpuoluetta edustava poliitikko, joka toimi Walesin pääministerinä vuosina 2018–2024.

Drakeford syntyi Lounais-Walesin Carmarthenissa. Hän opiskeli latinaa Kentin yliopistossa. Hän oli yhteiskuntatieteiden lehtorina Swansean yliopistossa vuosina 1991–1995 ja siirtyi Cardiffin yliopistoon, jossa hänestä tuli vanhempi lehtori vuonna 1999 ja professori vuonna 2003. Hän jatkoi akateemista uraansa vuoteen 2013 asti, jolloin hänestä tuli ministeri Walesin hallituksessa.

Vuosina 1985–1993 hän istui South Glamorganin kreivikunnanvaltuustossa. Hän kampanjoi Walesin itsehallinnon puolesta, joka hyväksyttiin kansanäänestyksessä vuonna 1997. Hän toimi Walesin hallituksen terveys- ja sosiaaliasioiden erityisneuvonantajana Rhodri Morganin pääministerikaudella 2000-luvun alkupuolella. Hänet valittiin Walesin kansalliskokoukseen vuoden 2011 vaaleissa. Vuonna 2013 hänestä tuli Walesin hallituksen terveys- ja sosiaaliministeri.

Joulukuussa 2018 Drakeford valittiin Walesin työväenpuolueen johtajaksi, minkä myötä hänestä tuli Walesin pääministeri. Hän erosi virasta vuonna 2024, ja hänen seuraajakseen valittiin Vaughan Gething.

## Lähteet
Rikkimaksa

**Rikkimaksa** (engl. *liver of sulfur*, saks. *Schwefelleber*, lat. *hepar sulfuris*) on kaliumsulfidin (K2S), kaliumtiosulfaatin(K2S2O3) ja luultavasti kaliumvetysulfidin (KHS) seos.

## Kemiaa
Rikkimaksaa valmistetaan kuumentamalla potaskaa rikin kanssa hapettomissa oloissa 250 °C lämpötilaan. Se on yleensä maksanväristä tai kellertävää kiinteää ainetta, joka liukenee hyvin veteen. Veteen liuotetettuna rikkimaksa hajoaa vähitellen rikkiemulsioksi ("rikkimaito") ja rikkivedyksi. Jos sitä ei säilytetä ilmatiiviissä astiassa, se hajoaa vähitellen kaliumsulfaatiksi ja kaliumkarbonaatiksi.

## Käyttö

Rikkimaksaa käytetään kuparin ja kuparipohjaisten metalliseosten, kuten pronssin ja messingin, sekä hopean patinointiin. Kupariseoksiin saadaan ruskea tai musta väri. Hopea patinoidaan yleensä tummaksi, mutta keskeyttämällä reaktio voidaan saada eri värejä ja jopa sateenkaarta muistuttava värikirjo.

Aikoinaan sitä on käytetty myös aknen, syyhyn ja muiden ihotautien hoitoon.

## Lähteet

## Aiheesta muualla
* Metallinvärjäystä: 4. Rikkimaksakylpy
Tommi Tölkkö

**Tommi Tölkkö** on suomalainen suunnistaja. Tölkkö saavutti vuosina 1993-1994 juniorien MM-kilpailuista yhteensä yhden maailmanmestaruuden ja neljä pronssia. Suunnistuksen maailmancupin osakilpailussa hän on ollut parhaimmillaan 18. sijalla vuonna 1996.  Samana vuonna hän saavutti maailmancupin kokonaiskilpailun 29. sijan. Tölkkö edusti suunnistusurallaan Turun Suunnistajia, Kalevan Rastia ja MS Parmaa. Hän kuului Jukolan viestin voittajajoukkueeseen viisi kertaa ja oli mukana Ruotsissa suunnistettavan Tiomila-viestin voittajajoukkueessa kaksi kertaa.

## Lähteet
CIH (moottorityyppi)

**CIH** (< ) on polttomoottorin venttiilikoneiston rakenne, jossa nokka-akseli on sijoitettu sylinterinkanteen keinuvipujen ja venttiilien väliin. Rakenne on mahdollinen 2-venttiilirakenteella sekä 4-venttiilirakenteella, jossa nokka-akseli sijoitetaan joko keskilinjaan, venttiilien väliin, tai 2-venttiilirakenteessa mahdollisesti keskilinjasta sivuun. Venttiilejä operoidaan nokka-akselin yläpuolelle asennetuilla saranoiduilla keinuvivuilla.
Kenneth Rexroth

**Kenneth Rexroth** (1905 South Bend, Indiana, Yhdysvallat – 1982 Santa Barbara, Kalifornia, Yhdysvallat) oli yhdysvaltalainen runoilija, kriitikko ja taidemaalari.

Rexroth oli San Franciscon 1950-luvun kirjallisuuspiirien ja San Franciscon renessanssin johtohenkilöitä ja beatrunouden vaikuttajia. Hän itse sai vaikutteita D. H. Lawrencelta ja William Carlos Williamsilta. Hän otti kantaa poliittisesti, mutta runoihin sisältyi myös erotiikkaa ja luonnontunnetta. Hän kirjoitti lisäksi näytelmiä ja esseitä sekä omaelämäkerrallisia teoksia.

## Lähteet
Jaffan portti

**Jaffan portti** (; ) on Jerusalemin vanhankaupungin muuriin kuuluva portti. Jaffan portti oli aikanaan merkittävin reitti vanhaankaupunkiin lännestä. Se rakennettiin Osmanien valtakunnan sulttaani Suleiman Suuren kaudella vuonna 1538.

## Historia

Juudean kuningas Herodes alkoi rakennuttaa laajempia kaupunginmuureja Jerusalemille 100-luvulla ennen ajanlaskun alkua. Heroded rakennutti myös nykyisen portin lähellä sijaitsevan sitadellin ja Daavidin tornin. Nykyisen kaltaisen muotonsa muurit saivat myöhemmän Rooman valtakunnan kauden aikana. Ristiretkeläiset vetivät muurin sitä jälleenrakentaessaan nykyiseltyä kohdaltaan Jaffan portin osuudella. Osmanien valtakunnan sulttaani Suleiman Suuri jälleenrakennutti vanhankaupungin muureja. Niiden osana rakennettiin myös vuonna 1538 nykyinen Jaffan portti. Alun perin se tunnettiin nimeillä Betlehemin portti tai Hebronin portti. Se oli pääasiallinen kulkureitti vanhaankaupunkiin lännestä. Kaupungin ulkopuolella portilta alkoi risteys, jolta lähti kolme merkittävää tietä. Yksi kohti Betlehemiä ja Hebronia etelässä, ja kaksi muuta kohti Jaffaa ja Palestiinan rannikkoa.

Jaffan portilla oli sotaväen varuskunta, jonka tehtävänä oli vartioida portin kautta kulkevia.Portti avattiin aamulla ja se suljettiin iltaisin. Porttia ja kaupunginmuuria käytettiin niiden puolustuksellisessa tarkoituksessa aina 1800-luvulle saakka. Vuosisadan lopulle tultaessa Jerusalem alkoi kuitenkin levittäytyä vanhastakaupungista muurien ulkopuolelle niin sanottuun uuteen kaupunkiin. Kauttakulun helpottamiseksi porttia alettiin pitää auki myös öisin 1870-luvulta lähtien. Joskus ennen vuotta 1898 kaupunginmuuriin purettiin portin lähellä myös aukko kulun helpottamiseksi entisestään. Vanha juoksuhauta täytettiin. Vuonna 1907 portin viereen rakennettiin 14 metrinen kellotorni, joka oli tunnettu maamerkki kaupunkiin lännestä saapuville. Torni kuitenkin purettiin myöhemmän brittivallan aikana.

Vuoden 1948 Israelin itsenäisyyssodan myötä Jaffan portista tuli raja-aluetta Israelin ja Jordanian hallitsemien alueiden välillä. Kauttakulkua ei enää tapahtunut. Paikka rajalla oli ei kenenkään maata, jolla käytiin usein yhteenottoja. Yhteenotojen tulenvaihdoista syntyi myös vaurioita porttiin. Portti avautui uudelleen Israelin vallattua vanhankaupungin Jordanialta kuuden päivän sodan aikana vuonna 1967.

## Lähteet
Štš-208

**Štš-208** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Nikolajevista 61 kommunan telakalta, missä köli laskettiin 18. toukokuuta 1934. Alus laskettiin vesille 7. lokakuuta 1935 ja otettiin palvelukseen 16. tammikuuta 1936.

## Palvelus
Alus tuhoutui elokuussa 1942.

## Lähteet
*
* 
*
*

### Viitteet
Hobbs

**Hobbs** on kaupunki Lean piirikunnassa, New Mexicon osavaltiossa Yhdysvalloissa. Sen väkiluku oli vuoden  väestönlaskennassa 40&nbsp;508.

Hobbs perustettiin vuonna 1907. Kaupungin pormestarina toimii Sam Cobb.

## Väestö
Kaupungin asukkaista 84,93 prosenttia on valkoisia, 5,95 prosenttia afroamerikkalaisia, 1,30 prosenttia afroamerikkalaisia, 1,17 prosenttia intiaaneja, 0,97 aasialaisia ja 4,57 prosenttia muita. 12,29 prosenttia asukkaista eivät ole Yhdysvaltain kansalaisia. Kaupungin väestön keski-ikä on 30,6 vuotta.

## Kuvia kaupungista

Tiedosto:Hobbs, New Mexico (2913167656).jpg|Ilmakuva kaupungista.
Tiedosto:After 3 hours of driving, we see civilization- and celebrate - panoramio.jpg|Hobbsin kyltti.


## Lähteet

## Aiheesta muualla
Farmington (New Mexico)

**Farmington** on kaupunki San Juanin piirikunnassa, New Mexicon osavaltiossa Yhdysvalloissa. Sen väkiluku oli vuoden  väestönlaskennassa 45&nbsp;372.

Farmington perustettiin vuonna 1901. Kaupungin pormestarina toimii Nate Duckett.

## Väestö
Kaupungin asukkaista 60,95 prosenttia on valkoisia, 28,64 prosenttia intiaaneja, 1,30 prosenttia afroamerikkalaisia, 1,14 prosenttia aasialaisia ja 4,82 prosenttia muita. 2,61 prosenttia asukkaista eivät ole Yhdysvaltain kansalaisia. Kaupungin väestön keski-ikä on 33,8 vuotta.

## Kuvia kaupungista

Tiedosto:Farmington New Mexico Civic Center.jpg|Monitoimitalo.
Tiedosto:Farmington Public Library New Mexico.jpg|Kaupunginkirjasto.


## Lähteet

## Aiheesta muualla
Laavalamppuja

**Laavalamppuja** on suomalaisen yhtyeen Arpan 28. elokuuta 2020 julkaistu esikoisalbumi. 

Albumilta julkaistiin syyskuun 2019 ja kesäkuun 2020 välillä viisi singleä. Tommi Pasasen ohjaamat musiikkivideot tehtiin kappaleista ”Juhani” ja ”Kiertoradat”.

## Kappaleet

## Arvostelut
* Kokkola: 4/5
* Kulttuuritoimitus: 
* Soundi: 

## Lähteet

## Aiheesta muualla
* ''Laavalamppuja'' Discogs-sivustolla
Sophisticated Boom Boom

**Sophisticated Boom Boom** on englantilaisen Dead or Alive -yhtyeen vuonna 1984 julkaistu debyyttialbumi.
## Kappalelista
### Alkuperäinen, [[Yhdistynyt kuningaskunta|UK]] - 1984 [[LP-levy|vinyyli]]

## Listasijoitukset

## Lähteet

## Aiheesta muualla
*
Carlsbad (New Mexico)

**Carlsbad** on kaupunki Eddyn piirikunnassa, New Mexicon osavaltiossa Yhdysvalloissa. Sen väkiluku oli vuoden  väestönlaskennassa 32&nbsp;238.

## Väestö
Kaupungin asukkaista 88,85 prosenttia on valkoisia, 1,85 prosenttia afroamerikkalaisia, 1,30 prosenttia intiaaneja, 0,79 prosenttia aasialaisia ja 5,38 prosenttia muita. 3,54 prosenttia asukkaista eivät ole Yhdysvaltain kansalaisia. Kaupungin väestön keski-ikä on 34,9 vuotta.

## Kuvia kaupungista

Tiedosto:Carlsbad New Mexico Municipal Building.jpg|Kaupungintalo.
Tiedosto:Carlsbad New Mexico Public Library.jpg|Kaupunginkirjasto.


## Lähteet

## Aiheesta muualla
Euroislam

**Euroislam**, tai **eurooppalainen islam**, on analyyttinen termi Euroopassa harjoitettavalle islamille.

Islamilla on pitkä historia Euroopassa, joka näkyy esimerkiksi Espanjaa lähes 800 vuotta hallinneiden maurien jäljiltä. Tämä on vaikuttanut mm. paikalliseen arkkitehtuuriin, ruokakulttuuriin ja jopa espanjan kieleen.

Balkanilla islam on ollut näkyvä uskonto osmanien vaikutuksesta, ja vielä tänäkin päivänä monissa Balkanin maissa islam on enemmistön uskonto tai näkyvä vähemmistön uskonto. Esimerkiksi Pohjois-Makedonian väestöstä kolmannes on muslimeita ja Bosnia-Hertsegovinassa muslimit ovat suurin yksittäinen uskonnollinen ryhmä (46 % koko väestöstä).. Albaniassa islam on enemmistön uskonto (56,7 % koko väestöstä vuonna 2011).

Euroislam näkyy mm. siinä, miten Eurooppaan tulleet maahanmuuttajat ovat muovanneet omaa uskoaan uuteen kotimaahan sopivaksi. Tähän puolestaan on vaikuttanut Euroopassa vallitseva ajattelun ja tulkinnan vapaus, joka mahdollistaa oman uskonnon yksilöllisemmän tulkinnan.. Sellaisissa Euroopan maissa, joihin islam on saapunut maahanmuuton seurauksena (esim. Saksa ja Ranska), on haluttu alkaa puhua esimerkiksi *ranskalaisesta islamista* ennemmin kuin *islamista Ranskassa*, tai *saksalaisista muslimeista* eikä *muslimeista Saksassa* 1990-luvulta lähtien. Tällä on haluttu vahvistaa ajatusta siitä, että muslimit ovat kansalaisia siinä missä muutkin.. 

Yksi tunnetuimmista euroislamin edustajista on lontoolainen imaami Ajmal Masroor, joka on arvostellut kovasanaisesti mm. Saudi-Arabian luomaa islamista.

## Lähteet
Anna Hemmilä

**Anna Hemmilä** (s. 19. tammikuuta 1999) on suomalainen pesäpalloilija. Hemmilä edustaa Superpesiksessä pelaavaa Manse PP:tä. Hemmilän kasvattajaseura on Kempeleen Kiri ja hän on edustanut urallaan Superpesiksessä myös Lipottaria. Hän pelaa sisäpelissä vaihtajana tai kotiuttajana ja ulkokentällä polttolinjassa. Hemmilä on saavuttanut urallaan yhden SM-hopean kaudella 2020. Hemmilä on pelannut urallaan 108 Superpesiksen runkosarjaottelua. Näissä hän on lyönyt viisi kunnaria ja 28 tavallista juoksua, tuonut 42 juoksua ja kerännyt 244 kärkilyöntiä. Hemmilä on pelannut urallaan 21 Superpesiksen ylempää pudotuspeliottelua. Näissä hän on lyönyt kaksi tavallista juoksua, tuonut kolme juoksua ja kerännyt 25 kärkilyöntiä. Tilastot päivitetty 20. elokuuta 2021.

## Lähteet
Lochen Jangchup Tsemo

**Lochen Jangchup Tsemo** on suomalainen uskonnollinen yhdyskunta. Se noudattaa tiibetinbuddhalaista geluk-linjaa. Toiminta aloitettiin vuonna 2008 ja uskonnolliseksi yhdyskunnaksi se rekisteröitiin 31. lokakuuta 2012.

Toimintaa on Suomessa ja Virossa. Suomessa toimivia opintoryhmiä on Helsingissä, Oulussa, Tampereella ja Lahdessa. Yhdistyksen puheenjohtajana toimii Tanja Vienonen.

## Katso myös
* Luettelo Suomen buddhalaisista yhteisöistä

## Lähteet

## Aiheesta muualla

* Yhdyskunnan kotisivut

* Yhdyskunnan Facebook-sivu
Jarl Salin

**Jarl Paavo Salin**, vuoteen 1940 **Kuusinen**, (5. lokakuuta 1898 Helsinki – 17. helmikuuta 1974) oli suomalainen diplomi-insinööri ja Åbo Akademin koneenrakennuksen professori 1937–1966.

## Henkilöhistoria
Salinin vanhemmat olivat tullikassanhoitaja Jeremias Kuusinen ja Hulda Salin ja puoliso vuodesta 1940 Elsa Lovisa Lindroos. Salin tuli ylioppilaaksi Vaasassa 1917 ja valmistui diplomi-insinööriksi 1922, tekniikan tohtoriksi hän väitteli 1936. Hän työskenteli Imatran voimalaitoksen rakentamisen sähkö- ja koneinsinöörinä 1922–1929 ja apulaisjohtajana 1929–1932 ja sitten Åbo Akademissa sähkötekniikan lehtorina 1933, koneenrakennuksen vt. professorina 1933–1937 ja vakinaisena professorina vuodesta 1937.

## Julkaisuja
* *Wahrscheinlichkeitsberechnungen in der Kraft- und Wärmetechnik*, 1936 (väitöskirja)
* *Om tekniska beräkningars rationalisering samt om dimensionsanalyser för modellförsök*, 1936
* *Om mål och medel i ingenjörarbetet*, 1943

## Lähteet
Ekrasiitti

**Ekrasiitti** ( < *écraser*, repiä) oli ensimmäisessä maailmansodassa tykkien ammuksissa käytetty räjähdysaine. Sitä käytettiin Ranskan, Itävallan ja Australian tykistössä. Ekrasiitin ainesosina oli 90&nbsp;% pikriinihappoa ja 10&nbsp;% nitronaftaliinia. Se voi koostua myös trinitro-m-kresolin ammoniumsuolasta tai ammoniumnitraattiseoksesta.

## Lähteet
Hovisuru

**Hovisuru** eli **hovin suruaika** oli hallitsijan, korkea-arvoisen aatelisen tai vaikutusvaltaisen kirkonmiehen hovin virkamiesten ja palveluskunnan keskuudessa vietetty suruaika, joka oli määrätty pidettäväksi kotimaisen tai ulkomaisen ruhtinaallisen henkilön kuoleman vuoksi. Hovisurun aikana hovin henkilökunta pukeutui erityiseen suruasuun.

## Katso myös
*Maansuru

## Lähteet

## Aiheesta muualla
*Hovisuru Hallintohistoriallisessa sanakirjassa
Enciclopedia Italiana

**Enciclopedia Italiana** on 1929–1939 julkaistu italiankielinen tietosanakirja, jossa on 36 osaa sekä täydennysosa ja hakemisto-osa. Tämän hyvin laajan kirjasarjan täydellinen nimi on *Enciclopedia Italiana di Scienze, Lettere ed Arti*. Kirjasarjan julkaisi Istituto Giovanni Treccani ja sen päätoimittaja oli senaattori Giovanni Gentile (1875–1944).

## Lähteet
Pariisinsininen

**Pariisinsininen** eli **milorinsininen** eli **rautasininen** on tummansininen taiteilijoiden käyttämä väriaine. Se on melko myrkytön niin sanottu normaaliväri, vaikka se kemialtaan on ferrosyanidia, jossa on myrkyllinen syanidiryhmä. Väriä myydään myös maasälpään sekoitettuna, jolloin sitä kutsutaan berliininsiniseksi.

Pariisinsininen väriaine muuttuu kuumennettaessa ruskeaksi, jolloin sitä nimitetään berliininruskeaksi tai preussinruskeaksi. Väriaine koostuu tällöin hiilestä, ferrisyanidista,  ferrosyanidista ja rautaoksidista. Berliininruskea kuuluu normaaliväreihin, vaikka se onkin melko vähän käytetty.

## Lähteet
Määrlinki

**Määrlinki** ( < ) on kaksisäikeinen lievästi kierteinen hamppu- tai pellavanuora, joka on tavallisesti tervattu, mutta voi olla tervaamatonkin. Tällaista tervanarua käytettiin etenkin entisaikoina laivoissa ja muissa aluksissa monenlaisten sidosten tekoon, köysien päällystämiseen, purjeiden palttamiseen ja muihin vastaaviin töihin.

## Lähteet
I Wanna Be Your Slave

**I Wanna Be Your Slave** on italialaisen rockyhtye Måneskinin kappale, joka julkaistiin singlenä yhtyeen toiselta studioalbumilta *[[Teatro d’ira: Vol. I]]*. Vuoden 2021 heinäkuuhun mennessä kappale oli myynyt platinaa Suomessa, Italiassa, Puolassa ja Venäjällä sekä kultaa Ruotsissa, Norjassa, Itävallassa, Kreikassa ja Turkissa. Kappale nousi Suomen virallisen singlelistan kärkeen, Britannian singlelistalla sijalle viisi ja yhtyeen kotimaassa singlelistan sijalle seitsemän.

Kappale on Måneskinin jäsenten kirjoittama ja yhtye tuotti sen yhdessä Fabrizio Ferraguzzon kanssa. Kappaleen musiikkivideo julkaistiin 15. heinäkuuta 2021. Videon on ohjannut Simone Bozzelli.

Kappaleesta julkaistiin 6. elokuuta 2021 uusi versio, joka on tehty yhteistyönä yhdysvaltalaislaulaja Iggy Popin kanssa.

## Listasijoitukset

## Lähteet

## Aiheesta muualla
*
Fan the Flame (Part 1)

**Fan the Flame (Part 1)** on englantilaisen Dead or Alive -yhtyeen vuonna 1990 julkaistu studioalbumi. Albumilta julkaistiin kolme singleä. Single "Your Sweetness (Is Your Weakness)" sijoittui Japanin singlelistalla sijalle 3. Single "Gone 2 Long" sijoittui sijalle 18 ja "Unhappy Birthday" sijalle 14.

Albumin jatko-osa sai julkaisun lokakuussa 2021. Albumi julkaistiin nimellä "*[[Fan the Flame (Part 2): The Resurrection]]*".
## Kappalelista
### Alkuperäinen, [[Japani]] - [[CD-levy|CD]] 1990

### Sophisticated Boom Box MMXVI-versio, 2016

### Invincible-versio, 2020

## Listasijoitukset

## Lähteet

## Aiheesta muualla
*
Neljä suurta vuorta (Taiwan)

**Neljä suurta vuorta** () viittaa neljään isoon Taiwanissa toimivaan buddhalaiseen järjestöön. Nämä neljä järjestöä ovat:

* Fagu Shan
* Fo Guang Shan
* Tzu Chi
* Chung Tai Shan

Näiden neljän järjestön perustajista käytetään myös yhteisnimitystä Neljä taivaallista kuningasta ().

## Lähteet
Charlotta Höglund

**Charlotta Höglund** (s. 13. tammikuuta 2005) on suomalainen pesäpalloilija. Höglund edustaa Superpesiksessä pelaavaa kasvattajaseuraansa Roihuttaria. Hän pelaa ulkopelissä takakentällä. Höglund on pelannut urallaan 22 Superpesiksen runkosarjaottelua. Näissä hän on lyönyt yhden tavallisen juoksun, tuonut 21 juoksua ja kerännyt 97 kärkilyöntiä. Tilastot päivitetty 20. elokuuta 2021.

Myös Höglundin sisko Camilla Höglund pelaa Superpesistä Roihuttarien joukkueessa.

## Lähteet
Aeluropus

***Aeluropus*** on heinäkasveihin kuuluva kasvisuku, jossa on kuusi lajia. Niitä esiintyy Etelä-Euroopassa, pohjoisessa Afrikassa ja Aasiassa. Euroopassa kasvaa kaksi lajia Välimeren maissa. Suvun heinät ovat yksi- tai enimmäkseen monivuotisia. Lajilla *Aeluropus macrostachyus* korret ovat puutuneet. Kukinto koostuu tähkyläryhmistä, jotka muodostavat tiiviin latvakukinnon tai valetähkän.

## Lajeja
* *[[Aeluropus badghyzii]]* Tzvelev
* *[[Aeluropus laciniatus]]* Khodash.
* *[[Aeluropus lagopoides]]* (L.) Thwaites
* *[[Aeluropus littoralis]]* (Gouan) Parl.
* *[[Aeluropus macrostachyus]]* Hack.
* *[[Aeluropus pilosus]]* (H.L.Yang) S.L.Chen & X.L.Yang

## Lähteet
Zoysia

***Zoysia*** on heinäkasveihin kuuluva kasvisuku, jossa on kahdeksan lajia. Niitä esiintyy alkuperäisenä Itä-Aasiassa, Australiassa ja Uudessa-Seelannissa. Lajit *[[Zoysia japonica]]* ja *[[Zoysia matrella]]* ovat monivuotisia, rönsyileviä ja mattomaisen kasvuston muodostavia. Ne ovat yleisesti viljeltyjä lämpimän vyöhykkeen nurmikkoheiniä. *Zoysia japonica* ja *Zoysia matrella* ovat levinneet tulokaslajeina muun muassa Yhdysvalloissa, muualla Amerikassa ja paikoin Afrikassa.

## Lajeja
* *[[Zoysia japonica]]*
* *[[Zoysia macrantha]]*
* *[[Zoysia macrostachya]]*
* *[[Zoysia matrella]]*
* *[[Zoysia minima]]*
* *[[Zoysia pauciflora]]*
* *[[Zoysia seslerioides]]*
* *[[Zoysia sinica]]*

## Lähteet
Štš-210

**Štš-210** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Nikolajevista Martin telakalta, missä köli laskettiin 3. kesäkuuta 1934. Alus laskettiin vesille 13. maaliskuuta 1936 ja otettiin palvelukseen 31. joulukuuta 1936.

## Palvelus
Alus upotettiin 13. maaliskuuta 1942.

## Lähteet
*
* 
*
*

### Viitteet
Štš-209

**Štš-209** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Nikolajevista 61 kommunan telakalta, missä köli laskettiin 25. toukokuuta 1934. Alus laskettiin vesille 2. maaliskuuta 1936 ja otettiin palvelukseen 31. joulukuuta.

## Palvelus
Alus romutettiin 1958.

## Lähteet
*
* 
*
*

### Viitteet
Štš-214

**Štš-214** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Nikolajevista 61 kommunan telakalta, missä köli laskettiin 13. heinäkuuta 1935. Alus laskettiin vesille 23. huhtikuuta 1937 ja otettiin palvelukseen 4. maaliskuuta 1939.

## Palvelus
Alus upotettiin 19. kesäkuuta 1942.

## Lähteet
*
* 
*
*

### Viitteet
Varsankieli

**Varsankieli** (*Pentaglottis sempervirens*) on lemmikkikasvilaji, joka on varsankielten ainoa laji. Alun perin se on kuvattu rastien (*Anchusa*) sukuun. Kasvi on monivuotinen karkeakarvainen ruoho ja kasvaa 30–100 senttimetriä korkeaksi. Tyvilehdet ovat 10–20 cm pitkiä, pitkäruotisia, suikeita ja suippokärkisiä, varsilehdet ovat pienempiä. Viuhkokukinnot kasvavat pitkien lehtihankaisten perien päihin ja yhdessä viuhkossa on viidestä viiteentoista kukkaa, joiden teriöt ovat kirkkaansinisiä ja lähes yhden senttimetrin levyisiä. Varsankieli esiintyy alkuperäisenä Länsi-Euroopassa: Ranskassa, Belgiassa, Espanjassa ja Portugalissa sekä tulokkaana joissain muissa Euroopan maissa. Sitä voidaan viljellä koristekasvina.

## Lähteet
Olli Eronen

**Olli Eronen** (s. 25. joulukuuta 1991 Kajaani) on suomalainen urheiluselostaja ja -toimittaja. Eronen työskentelee tuottajana ja selostajana C Morella jääkiekon SM-Liigan lähetyksissä sekä Ruudun Superpesis-lähetysten studioisäntänä, tuottajana ja selostajana. Hän on myös itse entinen pesäpalloilija ja pelinjohtaja. Eronen on kouluttautunut Laajasalon opistossa urheilutoimittaja-linjalla. Hän on aloittanut mediatyöt 13-vuotiaana.

## Lähteet